ભારતીય વાયુસેનાના વિંગ કમાન્ડર અભિનંદન વર્ધમાનની મુક્તિ દ્વારા શાંતિનો દેખાવ કરી રહેલા પાકિસ્તાનની સેનાએ સતત આઠમા દિવસે એલઓસી પર યુદ્ધવિરામનું ઉલ્લંઘન કરતાં ભારે મોર્ટારમારો અને ગોળીબાર કર્યાં હતા જમ્મુ-કાશ્મીરના પૂંછ, નૌશેરા અને રાજૌરી જિલ્લામાં એલઓસી ખાતે પાકિસ્તાની સેના દ્વારા કરાયેલા ભારે મોર્ટારમારા અને ગોળીબારમાં એક જ પરિવારના ૩ સભ્યોનાં મોત થયાં હતાં અને અન્ય બેને ઈજા પહોચી હતી.